เรื่องร้องเรียน (ถนน) วันที่ 2022-06-12 02:29:18 — แขวงจอมพล เขตจตุจักร กรุงเทพมหานคร
สำนักงานเขตจตุจักรมีหนังสือแจ้งประเมินภาษีที่ดินและสิ่งปลูกสร้างมาให้ที่บ้าน ได้รับหนังสือวันที่ 7 มิย 65 (แต่หนังสือลงวันที่ 8 เมย 65)  ในอดีตทางเขตจะมี QR code ให้ไปเสียภาษีทางทางธนาคารหรือออนไลน์ได้ แต่ในหนังสือครั้งนี้ระบุให้ไปชำระภาษีที่สำนักงานเขตจตุจักรได้อย่างเดียว ซึ่งมีความไม่สะดวก เสียเวลา ค่าใช้จ่ายในการเดินทาง และยังเป็นการเสี่ยงต่อมาตรการป้องกันโรคโควิดโดยไม่จำเป็นอีกด้วย ดิฉันจึงโทรไปที่สำนักงานเขตวันที่ 7 มิย 65 เจ้าหน้าที่บอกว่าปกติจะมี QR code มาให้พร้อมจดหมายน่าจะมีการขัดข้องอะไรถึงไม่ได้แนบ QR code มาด้วย ดิฉันขอให้ส่งเป็นอีเมล์มาก็ได้ แต่เจ้าหน้าที่ไม่ได้รับปาก บอกว่าจะโทรศัพท์กลับมาอีกที จนถึงวันนี้แล้วไม่มีใครโทรกลับมา อยากให้ทางสำนักงานเขตแก้ไขเรื่องนี้ให้ด้วยค่ะ ขอบคุณค่ะ